РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 28

от заседание на Комисия „Професионална квалификация и информационни технологии”,
проведено на 22.11.2021 г.

Днес, 22.11.2021 г. /понеделник/ от 10:30 часа се проведе заседание на Kомисия „Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	    КАЛИНА ЧАПКЪНОВА-отпуск

    БОЯН НОВАНСКИ
    ГЕРГАНА МУТАФОВА
    ДАНИЕЛА МАРЧЕВА
    СВЕТЛАНА БОШНАКОВА-отпуск
    СЕВДАЛИН МАВРОВ	
		
На заседанието присъстват експертните сътрудници на комисията: Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Георги Бошнаков – главен експерт – информационни технологии в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1. ОТНОСНО: Извлечение от заседание на КПКИТ по протокол № 27/08.11.2021. г., т. 1, относно предложение от директора на дирекция „ИТСС“ за реорганизация на отделите в дирекцията.

Комисия „Професионална квалификация и
информационни технологии”
Р Е Ш И :

1.1. Одобрява предложението от директора на дирекция „ИТСС“ за реорганизация на отделите в дирекцията.
1.2. Възлага на главния секретар на ВСС и директора на дирекция „Правна“ да подготвят доклад по направените предложения, който да бъде внесен за одобрение в Пленума на ВСС.
1.3. В случай на одобрение, да се възложи на главния секретар на ВСС изменение на Правилника за организация на дейността на Висшия съдебен съвет и неговата администрация.

2. ОТНОСНО: Извлечение от заседание на КПКИТ по протокол № 27/08.11.2021. г., т. 34, относно необходимост от изготвяне на техническа спецификация за „Доставка, инсталиране, конфигуриране и поддръжка на ИТ инфраструктура, в която ще работи Единния портал за електронно правосъдие (ЕПЕП)“.

Комисия „Професионална квалификация и
информационни технологии”
Р Е Ш И :

2.1. Одобрява изготвената от директора на дирекция „ИТСС“  техническа спецификация за „Доставка, инсталиране, конфигуриране и поддръжка на ИТ инфраструктура, в която ще работи Единния портал за електронно правосъдие (ЕПЕП)“.
2.2. Възлага на директора на дирекция „ИТСС“ да проведе пазарно проучване чрез събиране на индикативни оферти от минимум три фирми във връзка с възлагане на обществена поръчка с предмет „Доставка, инсталиране, конфигуриране и поддръжка на ИТ инфраструктура, в която ще работи Единния портал за електронно правосъдие (ЕПЕП)“.

3. ОТНОСНО: Извлечение от заседание на КПКИТ по протокол № 27/08.11.2021. г., т. 4, относно писмо от Ирена Първанова -  ръководител на управляващия орган на ОПДУ относно изпълнение на изискванията, посочени в т.1.3 „Системна архитектура“ от Предварителните условия за допустимост на проекти за е-управление по отношение на проект с наименование „Доразвитие и централизиране на порталите в СП за достъп на граждани до информация, е-услуги и е-правосъдие“ по договор за предоставяне на безвъзмездна финансова помощ с бенефициент Висш съдебен съвет, финансирана по Оперативна програма „Добро управление“ (ОПДУ).
С решение по протокол № 27/08.11.2021 г. е възложено на директора на дирекция „Правна" и директора на дирекция „Информационни технологии и съдебна статистика" при администрацията на ВСС да подготвят проект на отговор и решение за внасяне в пленума на Висшия съдебен съвет, което да предоставят за разглеждане в КПКИТ на 18.11.2021г. При подготовката на решение да се вземат предвид Конституцията на Република България/КРБ/, Закона за съдебната власт/ЗСВ/ и Закона за електронното управление/ЗЕУ/, както и предишни решения на пленума на ВСС, вземани до настоящия момент в тази връзка. 
Основните относими норми от цитираните актове са:
1.	Чл.8 и чл.117, ал.2, изречение първо от КРБ;
2.	Чл.30, ал.2, т.18 от ЗСВ;
3.	Чл.360б и следващи от ЗСВ;
4.	Чл.360у от ЗСВ.
Относимите решения на пленума на ВСС и комисиите към него са:
1.	Решението по т.55 от Протокол №8/11.02.2016г. на пленума на ВСС;
2.	Решение по т. 21 от Протокол № 5/25.03.2021 г. на пленума на ВСС и 
3.	Решение по т.34.1. от Протокол 27/08.11.2021г. на КПКИТ.
В цитираното писмо на г-жа Първанова изрично се отбелязва, че в проект „Доразвитие и централизиране на порталите в СП за достъп на граждани до информация, е-услуги и е-правосъдие“ по Дейност 1 „Прилагане на унифицирани модели и стандарти за съдържание, миграция на интернет страници на съдилищата към ЕПЕП и неговото надграждане“ не е записано изискване ЕПЕП да бъде разположен върху ДХЧО като среда за функциониране на информационната система. Посочено е също така, че в т.19 „Специфичните изисквания за кандидатстване и изпълнение на проектите по процедурата“ от Насоките за кандидатстване по ОПДУ е въведено задължително изискване да бъдат присъединени към ДХЧО закупените в рамките на проектите системен сървърен софтуер, сървъри, системи за съхранение и архивиране на данни, SAN комутатори и друг хардуер и/или системен софтуер, предназначен за оборудване на информационни центрове, като е отбелязано, че по проекта за ЕПЕП не е закупуван хардуер и/или системен софтуер.
Поставеният в писмото на г-жа Първанова въпрос се свежда до това, дали ВСС планира да разположи на ДХЧО и ЕПЕП.
Позицията на ВСС по въпроса относно независимостта на съдебната власт по отношение на ползваните от нея информационни системи, както и по въпроса дали ВСС и органите на съдебната власт/ОСВ/ попадат в обхвата на ЗЕУ е изразявана нееднократно, като категоричен израз на това становище е решението по т.55 от Протокол №8/11.02.2016г., с което е предложено в ЗИД на ЗЕУ да бъде създадена нова ал.7 на чл.7г със следния текст: „Разпоредбите на този член не се прилагат по отношение на органите на съдебната власт“. Независимо, че това предложение не е възприето от законодателя, то изразява по достатъчно ясен начин становището на ВСС относно приложимостта на ЗЕУ по отношение на ОСВ. В тази връзка следва да се отбележи и становището на Главния секретар на ДАЕУ, изразено на заседанието на пленума на ВСС на 30.09.2021 г. в смисъл, че ВСС и ОСВ не попадат в обхвата на ЗЕУ.
Във връзка с уточнения по-горе въпрос, поставен в писмото на г-жа Първанова следва да се има предвид и следното:
В одобрения с решение на Пленума на ВСС по т. 21 от протокол № 5 от заседанието, проведено на 25.03.2021 г., график на планираните обществени поръчки 2021г. под № 7 в Раздел І „Доставки“ е включена поръчка с предмет „Доставка на сървъри, сториджи, друго оборудване, софтуер и лицензи за нуждите на Единен портал за електронно правосъдие“. Финансирането на поръчката е предвидено да се осъществи със собствени средства. С решение по т.34.1. от Протокол 27/08.11.2021г. на КПКИТ е възложено на директора на дирекция „ИТСС“ да предприеме действия за изготвяне на техническа спецификация за „Доставка, инсталиране, конфигуриране и поддръжка на ИТ инфраструктура, в която ще работи ЕПЕП“.
При това положение очевидно се налага извод, че ВСС е предвидил закупуването на ИТ инфраструктура, включително сървъри, сториджи, друго оборудване, софтуер и лицензи за нуждите на Единен портал за електронно правосъдие, като въпросът за разполагането и функционирането на ЕПЕП върху ДХЧО и/или присъединяването на хардуера на ЕПЕП към ДХЧО въобще не поставян или обсъждан. Подобно намерение от страна на ВСС не е обективирано по никакъв начин.
Независимо от горното, въпросът за разполагането на ЕПЕП върху ДХЧО и/или присъединяването па някакъв начин на ИТ инфраструктурата, върху която функционира или ще функционира ЕПЕП е извън компетентността на Администрацията на ВСС и следва да бъде взето като управленско решение от пленума на ВСС.
Въз основа на гореизложеното,

Комисия „Професионална квалификация и
информационни технологии”
Р Е Ш И :

3.1. Приема за сведение отговора от директора на дирекция „Правна" относно решение на КПКИТ по протокол № 27/08.11.2021. г., т. 4.
Комисия „Професионална квалификация и информационни технологии“ към Пленума на ВСС предлага да вземете следното решение:

 ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

1. Висшият съдебен съвет не планира да разположи Единния портал за електронно правосъдие върху Държавния хибриден частен облак като среда за функциониране.
2. Висшият съдебен съвет не планира да присъединява ИТ инфраструктурата, върху която ще функционира Единния портал за електронно правосъдие към Държавния хибриден частен облак.
3. Да се уведоми за настоящото решение г-жа Ирена Първанова – ръководител на управляващия орган на ОПДУ.

Предложението да се внесе за разглеждане като допълнителна точка в заседание на Пленума на ВСС, което ще се проведе на 25.11.2021 г.

4. ОТНОСНО: Предложение от г-жа Даниела Марчева за доработка на Единния портал за електронно правосъдие.
След изложени подробни устни мотиви от г-н Боян Новански,

Комисия „Професионална квалификация и
информационни технологии”
Р Е Ш И :

4.1. Не приема внесеното предложение от г-жа Даниела Марчева за доработка на Единния портал за електронно правосъдие.
При вземане на решение по т. 4 г-жа Даниела Марчева гласува „против“.

5. ОТНОСНО: Покана от Европейската комисия за участие в третия уебинар относно използването на изкуствен интелект в областта на правосъдието, който ще се проведе онлайн на 18 ноември 2021 г.
Поканата е изпратена до електронните пощи на членовете на Комисията на 16.11.2021 г. за запознаване, поради което

Комисия „Професионална квалификация и
информационни технологии”
Р Е Ш И :

5.1. Приема за сведение поканата от Европейската комисия за участие в третия уебинар относно използването на изкуствен интелект в областта на правосъдието, който ще се проведе онлайн на 18 ноември 2021 г.

6. ОТНОСНО: Писмо от Юлия Ковачева – земестник-министър на правосъдието относно разработени документи по проект „Реализиране на Централизирана автоматизирана информационна система „Съдебен статус“ по Оперативна програма „Добро управление“.

Комисия „Професионална квалификация и
информационни технологии”
Р Е Ш И :

6.1. Изпраща  писмото от Министерство на правосъдието до административните ръководители на районните съдилища, за сведение и изпълнение.
6.2. Изпраща решението на Министерство на правосъдието, за сведение.

7. ОТНОСНО: Писмо от Наталия Илиева – председател на Национално бюро за правна помощ във връзка с интегриране на Единната информационна система на съдилищата (ЕИСС) и Единната електронна система за правна помощ (ЕЕСПП).

Комисия „Професионална квалификация и
информационни технологии”
Р Е Ш И :

7.1. Възлага на Мирослава Чирпъкова – началник отдел „ЕИСС“ в дирекция „ИТСС“ да организира среща относно интеграцията между ЕИСС и ЕЕСПП, като покани за участие и представител на „Информационно обслужване“ АД.
7.2. Изпраща решението по т.7 на Наталия Илиева – председател на Национално бюро за правна помощ, за сведение.

8. ОТНОСНО: Отговор от административния ръководител на Административен съд – София град съгласно решение на КПКИТ по протокол № 22/25.10.2021 г., т.14, във връзка с технически проблеми при използването на Единния портал на електронно правосъдие (ЕПЕП).

Комисия „Професионална квалификация и
информационни технологии”
Р Е Ш И :

8.1. Приема за сведение отговорa от административния ръководител на Административен съд – София град.

9. ОТНОСНО: Искане от административния ръководител на Окръжен съд – Добрич за прехвърляне на 1 (една) свободна щатна бройка за длъжност „системен администратор“ от щата на Окръжен съд – Варна по щата на Окръжен съд – Добрич.
Съдийската колегия на ВСС се е произнесла със свое решение по протокол № 40/16.11.2021 г., т. 11, поради което

Комисия „Професионална квалификация и
информационни технологии”
Р Е Ш И :

9.1. Приема за сведение искането от административния ръководител на Окръжен съд – Добрич за прехвърляне на 1 (една) свободна щатна бройка за длъжност „системен администратор“ от щата на Окръжен съд – Варна по щата на Окръжен съд – Добрич.

10. ОТНОСНО: Извлечение от заседание на Комисия „Управление на собствеността“ към Пленума на ВСС по протокол № 33/10.11.2021 г., т.4, относно писмо от административния ръководител на Районен съд – Елена.

Комисия „Професионална квалификация и
информационни технологии”
Р Е Ш И :

10.1. Приема за сведение извлечението от заседание на Комисия „Управление на собствеността“ към Пленума на ВСС по протокол № 33/10.11.2021 г., т.4, относно писмо от административния ръководител на Районен съд – Елена.

11. ОТНОСНО: Извлечение от заседание на Комисия „Управление на собствеността“ към Пленума на ВСС по протокол № 33/10.11.2021 г., т.5, във връзка с решение на Комисия „Професионална квалификация и информационни технологии“ към Пленума на ВСС по протокол № 24/18.10.2021 г., т.10, относно писмо от административния ръководител на Районен съд – Провадия.

Комисия „Професионална квалификация и
информационни технологии”
Р Е Ш И :

11.1. Приема за сведение извлечение от заседание на Комисия „Управление на собствеността“ към Пленума на ВСС по протокол № 33/10.11.2021 г., т.5, във връзка с решение на Комисия „Професионална квалификация и информационни технологии“ към Пленума на ВСС по протокол № 24/18.10.2021 г., т.10, относно писмо от административния ръководител на Районен съд – Провадия.

12. ОТНОСНО: Искане от административния ръководител на Районен съд – Варна за осигуряване на средства за закупуване на 1 брой сървър висок клас и операционна система за сървър Windows Server 2019 Std.

Комисия „Професионална квалификация и
информационни технологии”
Р Е Ш И :

12.1. Искането от административния ръководител на Районен съд – Варна за осигуряване на средства за закупуване на 1 брой сървър висок клас на стойност 12 000,00 лв. с ДДС и операционна система за сървър Windows Server 2019 Std на стойност 1 600,00 лв. с ДДС е неотложно и целесъобразно.
12.2. Изпраща решението по т. 12.1. ведно с доклад на Комисия „Бюджет и финанси" към Пленума на ВСС, по компетентност.

13. ОТНОСНО: Искане от административния ръководител на Апелативен съд – Пловдив за осигуряване на средства за закупуване на 1 брой копирна машина, 3 броя преносими компютри, 1 брой UPS за сървър, 2 броя МФУ, 5 броя персонални UPS, 4 броя твърди дискове и 1 брой информационно табло 55 инча.

Комисия „Професионална квалификация и
информационни технологии”
Р Е Ш И :

13.1. Искането от административния ръководител на Апелативен съд – Пловдив за осигуряване на средства за закупуване на 4 броя твърди дискове на обща стойност 1732,00 лв. с ДДС е целесъобразно.
13.2. Изпраща решението по т. 13.1. ведно с доклад на Комисия „Бюджет и финанси" към Пленума на ВСС, по компетентност.
13.3. Искането в частта за осигуряване на средства за закупуване на 1 брой копирна машина, 3 броя преносими компютри, 1 брой UPS за сървър, 2 броя МФУ, 5 броя персонални UPS и 1 брой информационно табло 55 инча, към настоящия момент не е неотложно, с оглед  решение на Комисия „Бюджет и финанси“ към Пленума на ВСС по протокол № 41/27.10.2021 г., т. 63. Препоръчва на административния ръководител на Апелативен съд – Пловдив да поднови искането си с нови три оферти следващата календарна година.
13.4. Изпраща решението по т. 13.3 на административния ръководител  на Апелативен съд – Пловдив, за сведение.

14. ОТНОСНО: Искане от и.ф. административен ръководител на Районен съд – Поморие за осигуряване на средства за закупуване на 2 броя компютърни конфигурации ведно с ОЕМ лиценз за операционна система Windows 10 Pro.

Комисия „Професионална квалификация и
информационни технологии”
Р Е Ш И :

14.1. Искането от и.ф. административен ръководител на Районен съд – Поморие за осигуряване на средства за закупуване на 2 броя компютърни конфигурации ведно с ОЕМ лиценз за операционна система Windows 10 Pro на обща стойност 3 984,00 лв. с ДДС е неотложно и целесъобразно.
14.2. Изпраща решението по т. 14.1. ведно с доклад на Комисия „Бюджет и финанси" към Пленума на ВСС, по компетентност.

15. ОТНОСНО: Искане от административния ръководител на Районен съд – Перник за осигуряване на средства за закупуване на 7 броя компютърни конфигурации ведно с операционни системи Windows 10 Pro и 5 броя МФУ.
Изпратено е писмо от съда по имейл с молба искането за 5 броя МФУ във връзка с писмо на КБФ за ограничаване на неотложните разходи до края на годината, да бъде променено за 2 броя МФУ. 

Комисия „Професионална квалификация и
информационни технологии”
Р Е Ш И :

15.1. Искането от административния ръководител на Районен съд – Перник за осигуряване на средства за закупуване на 7 броя компютърни конфигурации ведно с операционни системи Windows 10 Pro на обща стойност 13 258,00 лв. с ДДС и 2 броя МФУ на обща стойност 878,00 лв. с ДДС е неотложно и целесъобразно.
15.2. Изпраща решението по т. 15.1. ведно с доклад на Комисия „Бюджет и финанси" към Пленума на ВСС, по компетентност.

16. ОТНОСНО: Искане от административния ръководител на Окръжен съд – Варна за осигуряване на средства за закупуване на 12 броя таблети.

Комисия „Професионална квалификация и
информационни технологии”
Р Е Ш И :

16.1. Искането от административния ръководител на Окръжен съд – Варна за осигуряване на средства за закупуване на 12 броя таблети на обща стойност 12624,36 лв. с ДДС е нецелесъобразно, с оглед планирана предстояща централизирана обществена поръчка за доставка на таблети за нуждите на съдилищата.
16.2. Изпраща решението по т. 16.1 на административния ръководител  на Окръжен съд – Варна, за сведение.

17. ОТНОСНО: Искане от административния ръководител на Районен съд – Пещера за осигуряване на средства за закупуване на 1 брой скенер и 2 броя таблети.

Комисия „Професионална квалификация и
информационни технологии”
Р Е Ш И :

17.1. Искането от административния ръководител на Районен съд – Пещера за осигуряване на средства за закупуване на 2 броя таблети на обща стойност 810,00 лв. с ДДС е нецелесъобразно, с оглед планирана предстояща централизирана обществена поръчка за доставка на таблети за нуждите на съдилищата. 
17.2. Искането от административния ръководител на Районен съд – Пещера за осигуряване на средства за закупуване на 1 брой скенер на стойност 669,00 лв. с ДДС е нецелесъобразно.
17.3. Изпраща решението по т. 17.2 на административния ръководител на Районен съд – Пещера, за сведение.

18. ОТНОСНО: Искане от административния ръководител на Районен съд – Несебър за осигуряване на средства за закупуване и въвеждане на програмен модул „JesEDelivery” – Електронен обмен чрез ССЕВ и програмен продукт „Електронна папка на съдебно-изпълнително дело“ (ЕПСИД) към програмен продукт „JES”.

Комисия „Професионална квалификация и
информационни технологии”
Р Е Ш И :

18.1. Не възразява да бъде въведен програмен модул „JesEDelivery“ -Електронен обмен на документи чрез ССЕВ и програмен продукт „Електронна папка на съдебно-изпълнително дело“ (ЕПСИД)  към програмен продукт „JES” в Районен съд – Несебър.
18.2. Изпраща решението по т. 18.1. ведно с доклад на Комисия „Бюджет и финанси" към Пленума на ВСС, по компетентност.

Допълнителна точка:
19. ОТНОСНО: Изграждане на информационна система и портални функции, обслужващи заповедното производство.
Извлечение от заседание на КПКИТ по протокол № 27/08.11.2021 г., т. 30.

Комисия „Професионална квалификация и
информационни технологии”
Р Е Ш И :

19.1. Възлага на директора на дирекция „Правна“ в срок до 24.11.2021 г. да изготви становище относно възможностите за директно възлагане за разработване на модул за заповедните производства към Единната информационна система на съдилищата на изпълнителя по договор № ВСС-495/16.01.2019 г. или чрез нужна нова обществена поръчка за отделна система.
19.2. Потвърждава решението си по протокол № 27/08.11.2021 г., т. 30 и поставя срок за изпълнение до 26.11.2021 г.  на директора на дирекция „ИТСС“ да направи пазарно проучване чрез събиране на индикативни оферти от минимум три фирми във връзка с възлагане на обществена поръчка с предмет „Изграждане на информационна система и портални функции, обслужващи заповедното производство”.

ЗАМ.ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

ГЕРГАНА МУТАФОВА